el tr el el fr es it el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el en el el el el el el el es el el el el el el el el el en ckb en el el el en en en el fr el en el el en el en en en en el
Η epic ltd είναι ιδιωτική εταιρεία εγγεγραμμένη σύμφωνα με τους νόμους της Κυπριακής Δημοκρατίας, με αρ. εγγραφής ΗΕ141156 της οποίας η εγγεγραμμένη έδρα βρίσκεται στη Λεωφόρο Κυριάκου Μάτση 16, Eagle House, 10ος όροφος, 1082, Άγιοι Ομολογητές και τα κεντρικά της γραφεία στη Λεωφόρο Κέννεντυ 87, 1077 Λευκωσία, Κύπρος.
Η epic χρησιμοποιεί τρίτα πρόσωπα (αντιπρόσωπους και συνεργάτες) οι οποίοι ενεργούν εκ μέρους της για την:
• προώθηση και πώληση προϊόντων και υπηρεσιών,
• σύναψη συμβολαίων με τους πελάτες, σε καταστήματα, εξ’ αποστάσεως (μέσω τηλεφώνου) και εκτός εμπορικού καταστήματος (από πόρτα σε πόρτα),
• επικοινωνία με τον πελάτη και την παροχή υποστήριξης.
Η epic ltd έχει ορίσει Υπεύθυνο Επεξεργασίας Δεδομένων (ΥΠΔ) και τα στοιχεία επικοινωνίας του είναι τα ακόλουθα: Λεωφόρος Κέννεντυ 87, 1077 Λευκωσία, Τ.Θ. 20683, 1662 Λευκωσία, ηλεκτρονική διεύθυνση: dpo@epic.com.cy, τηλέομοιότυπο: 96969151.
Ποια Προσωπικά Δεδομένα τυγχάνουν επεξεργασίας και από που τα συλλέγουμε
γ) Δεδομένα Κλειστού Κυκλώματος Βίντεο-παρακολούθησης (ΚΚΒΠ) CCTV - Επεξεργασία δεδομένων κλειστού κυκλώματος βίντεο-παρακολούθησης σε epic καταστήματα και σε άλλους χώρους, για λόγους ασφαλείας.
Επεξεργαζόμαστε Προσωπικά Δεδομένα τα οποία λαμβάνουμε από εσάς στα καταστήματά μας, μέσω της ιστοσελίδας μας (ηλεκτρονικό κατάστημα), τηλεφωνικό κέντρο, ή μέσω των αντιπροσώπων και συνεργατών μας από εναλλακτικά κανάλια πωλήσεων όπως οι Τηλεπωλήσεις και το από Πόρτα σε Πόρτα.
Μπορεί επίσης να συλλέξουμε και επεξεργαστούμε Προσωπικά Δεδομένα τα οποία συλλέγουμε νομίμως, όχι μόνο από εσάς αλλά και από τρίτα μέρη όπως φορείς παροχής πληροφοριών πιστοληπτικής ικανότητας ή εταιρείες που επεξεργάζονται πληρωμές με κάρτα.
Διατηρώντας τα Προσωπικά σας Δεδομένα ασφαλή
Οι Σκοποί Επεξεργασίας Προσωπικών Δεδομένων και η Νομική Βάση για την Επεξεργασία
Τα Προσωπικά Δεδομένα τυγχάνουν επεξεργασίας από την epic, τους αντιπροσώπους και συνεργάτες της, μόνο για τους πιο κάτω σκοπούς:
α) την παροχή των υπηρεσιών οι οποίες συμφωνήθηκαν στο συνδρομητικό συμβόλαιο το οποίο υπογράψατε μαζί μας,
β) τη χρέωση των συνδρομητών και πληρωμή των διασυνδέσεων,
γ) τη διαχείριση του λογαριασμού σας,
δ) την επικοινωνία μαζί σας (π.χ. εάν πρέπει να σας ενημερώσουμε για τυχόν προβλήματα σε μια υπηρεσία),
ε) την ανάκτηση οποιωνδήποτε χρημάτων που ενδεχομένως να οφείλετε στην epic,
στ) τη διατήρηση των συστημάτων διαχείρισης της διοίκησης ή των πελατειακών σχέσεων μεταξύ epic και πελάτη,
ζ) την υποστήριξη των πελατών,
η) τον έλεγχο της πιστοληπτικής ικανότητας, της αξιοπιστίας και της ακεραιότητας των πληρωμών του πελάτη, έτσι ώστε η epic να μπορεί να αξιολογήσει και να αποφασίσει αν μπορεί να προσφέρει προϊόντα και υπηρεσίες με πληρωμές με δόσεις,
θ) την επίλυση παραπόνων και τη διεκπεραίωση αιτημάτων πελατών,
ι) την έναρξη ή τη συμμετοχή μας σε δικαστικές διαδικασίες,
κ) τη διεξαγωγή ερευνών αναφορικά με την ποιότητα των υπηρεσιών,
λ) τη διεξαγωγή ερευνών σχετικά με διαφωνίες, χρεώσεις, ύποπτες παράνομες δραστηριότητες ή απάτη,
μ) την επεξεργασία εντολών πληρωμής, μέσω άμεσης χρέωσης ή με οποιαδήποτε άλλο τρόπο έχει επιλέξει ο πελάτης να πληρώσει την epic,
ν) την ανάλυση της χρήσης των προϊόντων και/ή των υπηρεσιών της epic ως προς τη βελτίωση αναθεώρηση, ανάπτυξη και αποτελεσματική διαχείριση των προϊόντων και/ή των υπηρεσιών της epic,
ξ) τη διαχείριση του δικτύου της epic,
ο) την παροχή υποστήριξης για τη σύναψη ασφάλειας της συσκευής σας,
π) η epic δύναται να μοιραστεί κάποια Προσωπικά σας Δεδομένα με άλλους παροχείς δικτύου, έτσι ώστε να καταστεί δυνατή η πραγματοποίηση και/ή λήψης κλήσης και/ή η διερεύνηση απάτης. Επίσης η epic ίσως χρειαστεί να δώσει Προσωπικά σας Δεδομένα σε υπηρεσίες άμεσης ανάγκης.
Για τους πιο πάνω σκοπούς χρησιμοποιείται μία από τις ακόλουθες νομικές βάσεις:
(I) Για την εκτέλεση σύμβασης: Η επεξεργασία Προσωπικών Δεδομένων είναι αναγκαία έτσι ώστε η epic να μπορέσει να σας παρέχει τα προϊόντα και τις υπηρεσίες που έχετε ζητήσει.
(II) Για τη συμμόρφωση με νομική υποχρέωση: Η επεξεργασία Προσωπικών Δεδομένων είναι αναγκαία για τη συμμόρφωση με πρόνοια στη νομοθεσία στην οποία υπόκειται η epic.
(III) Για το σκοπό προστασίας έννομων συμφερόντων: Έννομο συμφέρον είναι όταν έχουμε έναν επιχειρηματικό ή εμπορικό λόγο για τον οποίο χρησιμοποιούμε τις πληροφορίες σας, με σεβασμό προς τα θεμελιώδη δικαιώματα και ελευθερίες σας.
(IV) Όταν έχετε δώσει τη συγκατάθεσή σας: Σε μία τέτοια περίπτωση η νομιμότητα της επεξεργασίας βασίζεται στη συγκεκριμένη συγκατάθεση την οποία έχετε δώσει. Έχετε το δικαίωμα να ανακαλέσετε τη συγκατάθεση σας οποτεδήποτε, χωρίς όμως να επηρεάζεται η επεξεργασία η οποία έχει διενεργηθεί πριν τη λήψη της ανάκλησής σας.
Όλοι οι αποδέκτες Προσωπικών Δεδομένων ενεργούν κάτω από αυστηρές συμβατικές υποχρεώσεις τις οποίες έχουν αναλάβει κατόπιν υπογραφής σχετικών συμφωνιών με την epic, σύμφωνα με τις οποίες είναι υποχρεωμένοι να χειρίζονται τα εν λόγω Προσωπικά Δεδομένα με αυστηρή εμπιστευτικότητα και να τα χρησιμοποιούν μόνο για τους σκοπούς που σχετίζονται με την παροχή των προϊόντων και υπηρεσιών της epic.
Στους αποδέκτες Προσωπικών Δεδομένων περιλαμβάνονται τα ακόλουθα πρόσωπα:
α) οι αντιπροσώποι, συνεργάτες και προμηθευτές μας οι οποίοι βοηθούν την epic να σας παρέχει τα προϊόντα και υπηρεσίες τα οποία έχετε ζητήσει, γρήγορα και αποτελεσματικά,
β) άλλοι παροχείς δικτύου,
γ) εξουσιοδοτημένα τεχνικά τμήματα για την επιδιόρθωση συσκευών που πωλούνται από την epic,
δ) παροχείς συμβουλευτικών, τεχνικών και υποστηρικτικών υπηρεσιών,
ε) παροχείς εμπορικών πληροφοριών και πληροφοριών πιστοληπτικής ικανότητας,
στ) εταιρείες διαχείρισης πιστωτικού κινδύνου, ανάκτησης χρεών και παροχής υπηρεσιών τηλεφωνικού κέντρου,
ζ) εταιρείες αποθήκευσης αρχείων, αρχειοθέτησης ή/και διαχείρισης αρχείων καθώς και εταιρείες αποθήκευσης ‘cloud’,
η) τραπεζικά ιδρύματα και εταιρείες επεξεργασίας πληρωμών με κάρτα,
ι) οι εξωτερικοί νομικοί μας σύμβουλοι,
κ) οι λογιστές μας,
λ) οποιοδήποτε δικαστήριο, εποπτική ή δημόσια αρχή, ως ορίζεται από τη νομοθεσία,
μ) αποκτώσα επιχείρηση, στην περίπτωση επιχειρησιακής αναδιοργάνωσης της epic, κοινοπραξίας ή συγχώνευσης με κάποιαν άλλη οντότητα, την πώληση όλου ή σημαντικού μέρους του ενεργητικού της epic, νοουμένου ότι τα Προσωπικά Δεδομένα που αποκαλύπτονται εξακολουθούν να τυγχάνουν επεξεργασίας, από την αποκτώσα επιχείρηση, συμφώνως της παρούσας Δήλωσης / Πολιτικής Απορρήτου και της σχετικής νομοθεσίας,
ν) πρόσωπα ή οντότητες για τις οποίες έχουμε οδηγίες από εσάς να προβούμε σε αποκάλυψη Προσωπικών Δεδομένων.
Πώς μεταφέρουμε τις πληροφορίες σας
Σε περίπτωση που προκύπτει ανάγκη, η epic να αποστείλει τα δεδομένα σας σε χώρες εκτός του Ευρωπαϊκού Οικονομικού Χώρου (ΕΟΧ) οι μεταφορές αυτές θα πραγματοποιηθούν μόνο εάν τηρούνται τα ευρωπαϊκά πρότυπα προστασίας δεδομένων και παρέχονται κατάλληλες διασφαλίσεις σε σχέση με τη διαβίβαση των δεδομένων σας σύμφωνα με το ΓΚΠΔ.
Πόσο καιρό διατηρούμε τα Προσωπικά σας Δεδομένα
Η epic αποθηκεύει τα Προσωπικά σας Δεδομένα για όλη τη διάρκεια της σύμβασης και / ή για όσο διάστημα απαιτείται η εκτέλεση της σύμβασης ή / και όσο επιτρέπεται από το νόμο. Με τη λήξη ή την παύση της σύμβασής σας με την Εταιρεία μας και ελλείψει οποιωνδήποτε εκκρεμών υπολοίπων, νομικών διαφορών, αξιώσεων ή καταγγελιών εκ μέρους σας, τα Προσωπικά σας Δεδομένα ενδέχεται να διατηρηθούν για την ικανοποίηση της απαίτησης των κατωτέρω νόμων:
α) Ο περί Διατήρησης Τηλεπικοινωνιακών Δεδομένων με Σκοπό τη Διερεύνηση Σοβαρών Ποινικών Αδικημάτων Νόμος του 2007 (Ν. 183(I)/2007) για σκοπούς ποινικών αδικημάτων.
β) Ο Περί Παραγραφής Αγώγιμων Δικαιωμάτων Νόμος του 2012 (Ν. 66(I)/2012) για τους σκοπούς των αγωγών του Δικαστηρίου.
γ) Ο περί Φόρου Προστιθέμενης Αξίας Νόμος του 2000 (95(I)/2000) και ο περί Bεβαιώσεως και Εισπράξεως Φόρων Νόμoς τoυ 1978 (Ν. 4/1978) για φορολογικούς σκοπούς.
δ) Ο περί της Παροχής και Χρήσης Υπηρεσιών Πληρωμών και Πρόσβασης στα Συστήματα Πληρωμών Νόμος του 2018 (Ν. 31(I)/2018) για σκοπούς πληρωμών.
Όλες οι κλήσεις προς και από το τηλεφωνικό μας κέντρο διατηρούνται για περίοδο όχι μεγαλύτερη από 24 μήνες.
Διαφορετικά, τα δεδομένα σας θα διαγραφούν με τρόπο που δεν είναι τεχνικά ανακτήσιμος.
Πως χειριζόμαστε τα Προσωπικά σας Δεδομένα για σκοπούς Μάρκετινγκ
Μπορούμε να επεξεργαστούμε τα προσωπικά σας δεδομένα για να σας ενημερώσουμε για προϊόντα, υπηρεσίες και προσφορές της epic που μπορεί να ενδιαφέρουν εσάς ή την επιχείρησή σας.
Τα Προσωπικά Δεδομένα που επεξεργαζόμαστε για τον σκοπό αυτό, αποτελούνται από πληροφορίες που μας παρέχετε ή δεδομένα που συλλέγουμε όταν χρησιμοποιείτε τις υπηρεσίες μας, όπως δεδομένα τα οποία πηγάζουν από τη χρήση των πλάνων κινητής. Μελετούμε την εν λόγω πληροφόρηση για να αντιληφθούμε τι προϊόντα θα σας ενδιέφεραν. Σε ορισμένες περιπτώσεις επεξεργαζόμαστε τα δεδομένα σας αυτόματα με σκοπό την αξιολόγηση ορισμένων προσωπικών στοιχείων, προκειμένου να σας παρέχουμε στοχευμένες πληροφορίες μάρκετινγκ αναφορικά με προϊόντα και υπηρεσίες της epic.
Χρησιμοποιούμε τα Προσωπικά σας Δεδομένα για τους πιο πάνω σκοπούς νοουμένου ότι έχετε παράσχει τη ρητή συγκατάθεσή σας ή σε περίπτωση που έχουμε έννομο συμφέρον να το πράξουμε. Διατηρείτε το δικαίωμα εναντίωσης, ανά πάσα στιγμή στην επεξεργασία των Προσωπικών σας Δεδομένων για σκοπούς μάρκετινγκ, το οποίο μπορείτε να εξασκήσετε επικοινωνώντας με το 136 ή στέλλοντας ηλεκτρονικό μήνυμα στο dpo@epic.com.cy ή συμπληρώνοντας τη Φόρμα Αιτήματος Υποκείμενου Δεδομένων σε οποιοδήποτε κατάστημα της epic.
Μπορείτε να ανακαλέσετε τη συγκατάθεσή σας για την επεξεργασία των Προσωπικών σας Δεδομένων ανά πάσα στιγμή. Πιθανή ανάκληση δεν επηρεάζει την νομιμότητα της επεξεργασίας η οποία προηγήθηκε της ανάκλησης και η οποία είχε ως βάση τη συγκατάθεση.
Για να ασκήσετε αυτό το δικαίωμα μπορείτε να επικοινωνήσετε με την epic ή να στείλετε email στο dpo@epic.com.cy ή να επισκεφθείτε οποιοδήποτε κατάστημα της epic και να συμπληρώσετε τη Φόρμα Αιτήματος Υποκείμενου Δεδομένων.
Ποια είναι τα δικαιώματα σας
Σύμφωνα με το ΓΚΠΔ, έχετε τα ακόλουθα δικαιώματα τα οποία μπορείτε να ασκήσετε χωρίς οποιαδήποτε χρέωση:
α) Δικαίωμα πρόσβασης - Έχετε το δικαίωμα να ζητήσετε αντίγραφο των Προσωπικών σας Δεδομένων τα οποία διατηρούμε και να ενημερωθείτε για τον τρόπο επεξεργασίας τους.
β) Δικαίωμα διόρθωσης - Εάν πιστεύετε ότι κάποιο από τα Προσωπικά Δεδομένα σας είναι λανθασμένο ή ανακριβές μπορείτε να ζητήσετε διόρθωση.
γ) Δικαίωμα διαγραφής - Σε ορισμένες περιπτώσεις, όπως όταν δεν έχουμε πλέον λόγο να συνεχίσουμε να επεξεργαζόμαστε τα δεδομένα σας, μπορείτε να ζητήσετε να διαγραφούν.
δ) Δικαίωμα περιορισμού της επεξεργασίας - Έχετε το δικαίωμα να ζητήσετε τον περιορισμό της επεξεργασίας των Προσωπικών σας Δεδομένων, όταν αμφισβητείτε την ακρίβεια των δεδομένων σας, όταν θεωρείτε ότι η επεξεργασία είναι παράνομη αλλά δεν επιθυμείτε διαγραφή, όταν τα δεδομένα δεν χρειάζονται πλέον για το σκοπό επεξεργασίας αλλά πρέπει να διατηρηθούν για σκοπούς νομικών αξιώσεων από εσάς, ή όταν έχετε αντιρρήσεις για την επεξεργασία συμφώνως του άρθρου 21(1) του ΓΚΠΔ.
ε) Δικαίωμα στη φορητότητα των δεδομένων - Έχετε το δικαίωμα να λάβετε τα Προσωπικά Δεδομένα που μας έχετε παράσχει σε δομημένη μορφή που χρησιμοποιείται ευρέως και είναι μηχανικά αναγνώσιμη καθώς και το δικαίωμα να μεταφέρετε αυτά τα δεδομένα σε τρίτους.
στ) Δικαίωμα εναντίωσης στην επεξεργασία - Σε περίπτωση που επεξεργαζόμαστε τα Προσωπικά σας Δεδομένα για σκοπούς άμεσου μάρκετινγκ ή για οποιουσδήποτε άλλους σκοπούς για τους οποίους έχουμε νόμιμο συμφέρον να το πράττουμε, μπορείτε να αντιταχθείτε ανά πάσα στιγμή σε αυτήν την επεξεργασία.
Παρακαλώ σημειώστε ότι σε περίπτωση που τα Προσωπικά σας Δεδομένα έχουν παρασχεθεί στην epic από τρίτο μέρος πρέπει να επικοινωνήσετε με το εν λόγω τρίτο μέρος/οργανισμό για να υποβάλλετε τέτοια ερωτήματα, παράπονα και/ή αιτήματα.
Εάν θέλετε να συζητήσετε ή να ασκήσετε κάποιo από τα δικαιώματά σας ως ανωτέρω ή για περισσότερες πληροφορίες, σχετικά με το πώς η epic χρησιμοποιεί τα Προσωπικά σας Δεδομένα, παρακαλούμε όπως επικοινωνήσετε με το γραφείο του DPO στην ακόλουθη ηλεκτρονική διεύθυνση: dpo@epic.com.cy. Τα δικαιώματά σας μπορούν να ασκηθούν επίσης με την επίσκεψη σε οποιοδήποτε από τα καταστήματά μας και τη συμπλήρωση της Φόρμας Αιτήματος Υποκειμένου των Δεδομένων.
Χρησιμοποιούμε cookies στον ιστότοπο μας για την καλύτερη διαχείριση των περιόδων σύνδεσης, για την παροχή εξατομικευμένων ιστοσελίδων και για την προσαρμογή διαφημιστικού και άλλου περιεχομένου ώστε να αντικατοπτρίζει τις ιδιαίτερες ανάγκες και τα ενδιαφέροντά σας. Επίσης τα cookies μπορούν να χρησιμοποιηθούν για να συντάξουμε ανώνυμες, αθροιστικές στατιστικές που μας επιτρέπουν να αντιληφθούμε πώς το κοινό χρησιμοποιεί τον ιστότοπο μας και βοηθούν να βελτιώσουμε τη δομή και το περιεχόμενό του. Η προσωπική ταυτότητα του επισκέπτη δεν μπορεί να εξακριβωθεί από αυτές τις πληροφορίες. Περισσότερες πληροφορίες σχετικά με τα cookies μπορείτε να βρείτε στην πολιτική cookies στην ιστοσελίδα της epic (www.epic.com.cy).
Εάν έχετε οποιοδήποτε παράπονο μπορείτε να επικοινωνήσετε μαζί μας. Θα προβούμε σε όλες τις δέουσες ενέργειες για να ικανοποιήσουμε οποιοδήποτε αίτημά σας. Σε περίπτωση που δεν ικανοποιηθείτε, έχετε το δικαίωμα να καταθέσετε τυχόν καταγγελία στην εποπτική αρχή που είναι το Γραφείο Επιτρόπου Προστασίας Δεδομένων Προσωπικού Χαρακτήρα, Ιάσονος 1, 1082 Λευκωσία, Τ.Θ. 23378, 1682 Λευκωσία, τηλέφωνο: +357 22818456, φαξ: +357 2230456, ηλεκτρονική διεύθυνση: commissioner@dataprotection.gov.cy.
Αλλαγές στη Δήλωση / Πολιτική Απορρήτου
Η epic δύναται από καιρού εις καιρόν όπως τροποποιεί τη Δήλωση / Πολιτική Απορρήτου όταν προστίθενται νέες Υπηρεσίες ή όταν τροποποιούνται οι υφιστάμενες. Οι τροποποιήσεις αυτές τίθενται σε εφαρμογή κατόπιν δημοσίευσης σχετικής ειδοποίησης στην ιστοσελίδα της epic (www.epic.com.cy). Παρακαλούμε όπως ελέγχετε τακτικά τη Δήλωση / Πολιτική Απορρήτου για τυχόν ενημερώσεις.